《送一上人之京师》
宋代·吕本中

东风吹云十日雨，卧听城头打衙鼓。道人远自山中来，共坐南衙濯泥土。

自然高韵到羲皇，岂止微言变齐鲁。万牛回首不震掉，一叶横江且掀舞。

未能入水取蛟蜃，尚欲投戈代貔虎。念公守此非一朝，木病磈瘣无枝条。

已尽千峰西岭雪，更梦八月钱塘潮。京城尘沙深一尺，是中莫留公履迹。

权门蹲𠴲儿女笑，我一思之不能食。片帆无事早归来，为公一洗山中石。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。